open-index/open-wikipedia-markdown huggingface dataset:
சமந்தா ஸ்மித்

**சமந்தா ரீட் ஸ்மித்** (*Samantha Reed Smith*, 29, சூன் 29, 1972 - ஆகத்து 25, 1985) என்பவர் ஒரு அமெரிக்க அமைதி ஆர்வலருரும்,  மான்செஸ்டர், மைனேவைச் சேர்ந்த ஒரு குழந்தை நட்சத்திரமும் ஆவார். இவர் அமெரிக்காவிற்கும் சோவியத் ஒன்றியத்துக்கும் இடையிலான பனிப்போரின் போது போர் எதிர்ப்பு நடவடிக்கைகளுக்காக பிரபலமானார். 1982 ஆம் ஆண்டில், சோவியத் ஒன்றியத்தின் பொதுவுடமைக் கட்சிக்கு புதிதாக  பொதுச் செயலாளராக நியமிக்கபட்ட யூரி அந்திரோப்வொவுக்கு பனிப்போருக்கு முடிவு கட்டுங்கள் என்று ஸ்மித் ஒரு கடிதம் எழுதினார். அந்தக் கடிதத்துக்கு நல்ல வரவேற்பு கிடைத்தது. சோவியத் ஒன்றியத்தின் செய்தித்தாளான பிராவ்தாவில் அக்கடிதம் வெளியானது. மேலும்  சோவியத் ஒன்றியத்துக்கு வருமாறு விடுக்கப்பட்ட அழைப்புடனாக ஒரு தனிப்பட்ட பதிலைப் பெற்றார். அந்த அழைப்பை இவர் ஏற்றுக்கொண்டார்.

ஸ்மித் இரு நாடுகளிலும் " நல்லெண்ண தூதர் "  என்று ஊடகங்களின் கவனத்தை ஈர்த்தார். **அமெரிக்காவின் இளைய தூதராக** அறியப்பட்டார். பின்னர் யப்பானில் சமாதான நடவடிக்கைகளில் பங்கேற்றார். இவரின் தந்தை ஆர்தரின் ( கல்வியாளர்) உதவியுடன், இவர் *சோவியத் யூனியனுக்கு பயணம்* என்ற பெயரிலான ஒரு புத்தகத்தை எழுதினார். அந்தப் புத்தகம் இவரது சோவியத் பயணம் குறித்தது ஆகும்.  பின்னர் இவர் குழந்தை நட்ச்சத்திரமாகி, தி டிஸ்னி சேனலுக்காக 1984 அமெரிக்க அதிபர் தேர்தலின்போது குழந்தைளுக்கான சிறப்பு நிகழ்ச்சியைத் தொகுத்து வழங்கினார். மேலும் *லைம் ஸ்ட்ரீட்* என்ற தொலைக்காட்சித் தொடரில் நடித்தார். ஸ்மித் 1985 ஆம் ஆண்டு தன் 13வது வயதில் இலண்டனில் இருந்து திரும்பும் வழியில் பார் ஹார்பர் ஏர்லைன்ஸ் வானூர்தி 1808யில், ஏற்பட்ட வானூர்தி  விபத்தில் இறந்தார்.

## மேற்கோள்கள்

பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:1985 இறப்புகள்
பகுப்பு:1972 பிறப்புகள்
கருந்தலை சிலம்பன்

**கருந்தலை சிலம்பன்**  (*Dark-fronted babbler*) என்பது இந்தியாவின் மேற்குத் தொடர்ச்சி மலைகள் மற்றும் இலங்கையின் காடுகளில் காணப்படும் ஒரு பழைய உலக சிலம்பன் ஆகும். இது கருமையான உச்சந்தலை, வெண்மையான அடிப்பகுதி, வெளிர் மஞ்சள் விழிப்படலம் கொண்ட சிறிய கரும்பழுப்பு நிறப் பறவையாகும். இவை காடுகளின் அடிவாரத்தில் கூட்டமாக உணவு தேடுகின்றன. இடைவிடாது ஒலி எழுப்புகின்றன. மேலும் தொந்தரவுக்கு உள்ளாகும்போது எச்சரிக்கை ஒலிமை எழுப்புகின்றன.

இதில் நான்கு துணையினங்கள் அங்கீகரிக்கப்பட்டுள்ளன:

* *து. அ. அட்ரிசெப்சு* (ஜெர்டன், 1839) - மேற்கு முதல் தென் இந்தியா வரை
* *து. அ. போர்டில்லோனி* (ஹ்யூம், 1876) - தென்மேற்கு முதல் தென் இந்தியா வரை
* *து. அ. சிக்கேடா* (விஸ்லர், 1941) - வடக்கு, கிழக்கு இலங்கை
* *து. அ. நைக்ரிப்ரான்சு* (பிளைத், 1849) - தென்மேற்கு இலங்கை

## காட்சியகம்

File:Dark fronted babblers.jpg|*D.a.atriceps*  இந்தியாவின் தாந்தேலியில்
File:Rhopocichla atriceps nest.jpg|கூட்டின் தோற்றம்

## மேற்கோள்கள்

## வெளி இணைப்புகள்

* ஒளிப்படங்கள் மற்றும் காணொளிகள்

பகுப்பு:இலங்கைப் பறவைகள்
பகுப்பு:தென்னிந்தியப் பறவைகள்
பகுப்பு:சிலம்பன்
கெல்ட்-24

**கெல்ட் - 24** *(KELT-24)*  மாசுக்காரா-3 எனவும் அழைக்கப்படும். **கெல்ட் - 24** என்பது பெருங்கரடி விண்மீன் குழுவில் உள்ள ஒரு  விண்மீனாகும்.

## கோள் அமைப்பு
2017 ஆம் ஆண்டில் ஹாட் ஜூபிடர் KELT - 24b இன் கண்டுபிடிப்பு, பல்நோக்கு முழுவான் படக்கருவியாலும்  கெல்ட் தொலைநோக்கியாலும்  அறிவிக்கப்பட்டது.  இந்த  விண்மீனைச் சுற்றி வேறு எந்தக் கோள்களும் சுற்றவில்லை என்பதை TESS தரவு உறுதிப்படுத்தியது. 

## மேற்கோள்கள்

பகுப்பு:பெருங்கரடி (விண்மீன் குழாம்)
பகுப்பு:முதன்மை வரிசை விண்மீன்கள்
மண்டைபஜார் சட்டமன்றத் தொகுதி

**மண்டைபஜார் சட்டமன்றத் தொகுதி** (*Mandaibazar Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது மேற்கு திரிபுரா மாவட்டத்தில் உள்ளது. பட்டியல் பழங்குடியினருக்கு இத்தொகுதி ஒதுக்கப்பட்டுள்ளது. இது மேற்கு திரிபுரா மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## தேர்தல் முடிவுகள்

### 2023

 

### 2018

## மேலும் பார்க்கவும்
* திரிபுரா சட்டப் பேரவையின் தொகுதிகளின் பட்டியல்
* மேற்கு திரிபுரா மாவட்டம்
* திரிபுரா மேற்கு (லோக்சபா தொகுதி)

## குறிப்புகள்


பகுப்பு:திரிபுரா சட்டமன்றத் தொகுதிகள்
பகுப்பு:மேற்கு திரிப்புரா மாவட்டம்
மாதர்பாரி சட்டமன்றத் தொகுதி

**மாதர்பாரி சட்டமன்றத் தொகுதி** (*Matarbari Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது கோமதி மாவட்டத்தின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்

### 2023

### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* கோமதி மாவட்டம்

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:கோமதி மாவட்டம்
கெல்ட்-3

**கெல்ட் - 3** *(KELT-3)* என்பது சிம்ம ஓரை மண்டலத்தில் உள்ள ஒரு விண்மீன் ஆகும். 8.8ந்தோர்றப் பொலிவுப் பருமையுடன் , இது வெறும் கண்களால் பார்க்க முடியாத அளவுக்கு மங்கலாக இருக்கிறது. ஆனால் தொலைநோக்கியைப் பயன்படுத்திக் கண்டறிய முடியும். இது தற்போதுபுவியில் இருந்து  690 ஒளி ஆண்டுகள் தொலைவில் உள்ளது.

கெல்ட் - 3 என்பது சூரியன். விட 27.7% அதிக பொருண்மை கொண்ட ஒரு தொடக்கநிலை  F - வகை முதன்மை வரிசை விண்மீனாகும். இது சூரியனின் ஒளிரும் தன்மையை விட 3 மடங்கு அதிகமாக கதிர்வீச்சு கொண்டுள்ளதும்  உலோகத்தன்மையைக் கொண்டுள்ளதும் ஆகும். இது 6,304 கெ. விளைவுறு வெப்பநிலையைக் கொண்டுள்ளது , இது கெல்ட் - 3 க்கு மஞ்சள் - வெள்ளை நிறத்தை அளிக்கிறது. இது 3 பில்லியன் ஆண்டுகளடகவையுடைய சூரியனை விட சற்றே இளையது.  விண்மீன் ஒரு படிமலர்ச்சி  விண்மீனாக இருக்கிறதா இல்லையா என்பது குறித்து  உறுதியற்ற தன்மை நிலவுகிறது.

இதற்கு, 3.762 வில்நொடி கோண தொலைவில் ஒரு துணை விண்மீன்  உள்ளதாக 2015 ஆம் ஆண்டில் இருந்தே ஓர் ஐயம் நிலவி வருகிறது.

## கோள் அமைப்பு
2013 ஆம் ஆண்கெல்ட் , KELT ஒரு மையம்பிறழ்ந்த  சூடான வியாழன்கொத்த கோள் விண்மீனைக் கடந்து செல்வதைக் கண்டுபிடித்தது. ஆராய்ச்சிக் கட்டுரையில் இது பொலிவான கடப்பு புரவலர்களில் ஒன்றாக குறிப்பிடப்பட்டுள்ளது.   விண்மீனின் ஒளி வளைவுகள் கடப்பின் போது காணப்படுகின்றன.

## மேலும் காண்க

* கெல்ட்

## மேற்கோள்கள்


பகுப்பு:முதன்மை வரிசை விண்மீன்கள்
பகுப்பு:சிம்மம் விண்மீன்குழாம்
சித்ரானிபா சௌத்ரி

**சித்ரனிபா சௌத்ரி** (Chitranibha Chowdhury 27 நவம்பர் 1913 - 9 நவம்பர் 1999) இருபதாம் நூற்றாண்டின் இந்தியக் கலைஞர், வங்காளக் கலைப் பள்ளியின் உறுப்பினர் மற்றும் வங்காளத்தின் முதல் பெண் ஓவியர்களில் ஒருவராவார். இயற்கைக் காட்சிகள், நிலைப்படம், அலங்காரக் கலை, சுவரோவியங்கள் மற்றும் உருவப்படங்கள் உட்பட ஆயிரத்துக்கும் மேற்பட்ட கலைப்படைப்புகளை இவர் உருவாக்கினார். நந்தலால் போசின் மாணவரும் மற்றும் சாந்திநிகேதன் கோலபாபனின் முதல் பெண் ஓவிய ஆசிரியரும் ஆவார். 

## ஆரம்ப கால வாழ்க்கை
தற்போதைய மேற்கு வங்காளத்தின் முர்சிதாபாத் மாவட்டத்தில் உள்ள சியாகுஞ்சே என்ற இடத்தில் சரத்குமாரி தேவி மற்றும் மருத்துவர் பகபன் சந்திர போசு ஆகியோருக்கு மகளாகப் பிறந்தார். இவரது இளமைப் பருவத்தில், இவரது குடும்பம் கோமோவிற்கும் பின்னர் சந்த்பூருக்கும் இடம்பெயர்ந்தது. அங்கு, 1927 இல், பதினான்கு வயதில், நவகாளி மாவட்டம் உயர் படித்த மற்றும் பண்பட்ட ஜமீந்தார் குடும்பத்தைச் சேர்ந்த மோனோரஞ்சன் சௌத்ரி தனது இளைய சகோதரரான நிரஞ்சன் சவுத்ரியை மணக்க ஏற்பாடு செய்தார்.     

## சாந்திநிகேதனில் வாழ்க்கை
thumb|300x300px| கலா பவனாவில் உள்ள ''காலோ பாரி''
1928 ஆம் ஆண்டில், இவரது மாமியார்  தனது கணவருடன் சாந்திநிகேதனில் உள்ள விஸ்வ பாரதி பல்கலைக்கழகத்திற்கு இவரை அனுப்பினார். பல்கலைக்கழகத்தின் நிறுவனரும் தலைவருமான இரவீந்திரநாத் தாகூர் பல்கலைக்கழகத்தின் நுண்கலை பீடமான கலா பவனாவில் ஓவியம் மற்றும் இசையைக் கற்க நந்தலால் போஸ் மற்றும் தினேந்திரநாத் தாகூர் ஆகியோரிடம் அனுப்பினார். இவர் இ*ரவீந்திரஸ்மிருதி* என்ற தலைப்பில் ஒரு நூலினை எழுதினார், இது ரவீந்திரநாத் தாகூர் தனது கலை வாழ்க்கை மற்றும் வாழ்க்கை முழுவதும் எவ்வாறு ஆதாரமாக இருந்தார் என்பது குறித்து இருந்தது. 

நந்தலால் போசின் மேற்பார்வையில் சித்ரானிபா சௌத்ரியின் கலைப் பயிற்சி ஐந்தாண்டுகள் தொடர்ந்தது. இந்த சமயத்தில் இராம்கிங்கர் பைஜ் மற்றும் பிறருடன் இணைந்து கலா பவனாவில் பிரபலமான *கலோ பாரி* (கருப்பு மாளிகை) கட்டுமானத்தில் பங்கேற்றார். சாந்திநிகேதனுக்கு வருபவர்களின் உருவப்படங்களை வரைவதற்கு இவர் சிறப்பு அனுமதி பெற்றார் - இதில் மகாத்மா காந்தி, ஹசாரி பிரசாத் த்விவேதி, சி. ராஜகோபாலாச்சாரி, பிதான் சந்திர ராய், கான் அப்துல் கஃபர் கான், நீல்ஸ் போர் மற்றும் சரோஜினி நாயுடு போன்ற இந்திய அரசியல் மற்றும் கலாச்சார வரலாற்றின் பல முக்கிய பிரமுகர்கள் அடங்குவர். இவரது படைப்புகள் கலை விமர்சகர்களால் பாராட்டப்பட்டார்.    *ஜெயஸ்ரீ* இதழில் அவரது படைப்புகளின் பகுதிகள் வெளியிடப்பட்டன. 1934 இல் கலா பவனாவில் தனது முறையான பயிற்சியை முடித்த பிறகு, ரவீந்திரநாத் தாகூரின் விருப்பப்படி 1935 இல் முதல் பெண் பேராசிரியராக ஆசிரியப் பணியில் சேர்ந்தார்.

## சான்றுகள்


பகுப்பு:1913 பிறப்புகள்
பகுப்பு:இந்தியப் பெண் ஓவியர்கள்
பகுப்பு:1999 இறப்புகள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
அத்தியூர் ஊராட்சி, ரிஷிவந்தியம்

**அத்தியூர் ஊராட்சி** (*Athiyur Gram Panchayat*), தமிழ்நாட்டின் கள்ளக்குறிச்சி மாவட்டத்தில் உள்ள ரிஷிவந்தியம் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3553 ஆகும். இவர்களில் பெண்கள் 1779 பேரும் ஆண்கள் 1774  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# அத்தியூர்
# அண்ணாநகர்	
# ஒட்டன்தாங்கல்
# அத்தியூர் காலனி

## மேற்கோள்கள்

பகுப்பு:த. இ. க. ஊராட்சித் திட்டம்
பகுப்பு:கள்ளக்குறிச்சி மாவட்ட ஊராட்சிகள்
மையப்படுத்தப்பட்ட இருபதுமுக எண்

**மையப்படுத்தப்பட்ட இருபதுமுக எண்கள்** (*centered icosahedral numbers*) மற்றும் **எண்சதுரமுக எண்கள்** (*cuboctahedral numbers*) ஆகிய இரண்டும் ஒரே எண் தொடர்வரிசையைக் குறிக்கும் இரு வெவ்வேறு பெயர்களாகும். இவை இரண்டு வெவ்வேறு முப்பரிமாண வடிவ உருவகிப்புகளைக் கொண்ட வடிவ எண்களாகும். மையப்படுத்தப்பட்ட இருபதுமுக எண்கள், இருபதுமுகி வடிவிலமைக்கப்பட்டப் புள்ளிகளைக் குறிக்கும் மையப்படுத்தப்பட்ட பலகோண எண்களாகும். எண்சதுரமுக எண்கள், எண்சதுரமுகியின் வடிவிலமைக்கப்பட்டப் புள்ளிகளைக் குறிக்கும் வடிவ எண்களாகவும் கனசதுரப் படிகமுறையின் மாய எண்ணாகவும் உள்ளன.

n ஆவது மையப்படுத்தப்பட்ட இருபதுமுக எண்ணுக்கான வாய்பாடு:
:\frac{(2n+1)\left(5n^2+5n+3\right)}{3}.

இவற்றில் முதலில் வரும் எண்கள் சில:

:1, 13, 55, 147, 309, 561, 923, 1415, 2057, 2869, 3871, 5083, 6525, 8217, ... ()

## மேற்கோள்கள்
* .

பகுப்பு:வடிவ எண்கள்
சவ்வூடு பரவல் ஆற்றல் மானி

**சவ்வூடு பரவல் ஆற்றல்மானி** (*osmometer*) என்பது ஒரு கரைசல், கூழ் அல்லது கலவையின் சவ்வூடு பரவல் வலிமையை அளவிடுவதற்கான ஒரு சாதனம் ஆகும்.

சவ்வூரடு பரவல் அளவியில் பல்வேறு நுட்பங்கள் பயன்படுத்தப்படுகின்றன:

* சவ்வூடுபரவல் செயலில் உள்ள சேர்மங்கள் ஒரு கரைசலின் உறைநிலையைத் தாழ்த்துவதால், ஒரு கரைசலின் சவ்வூடுபரவல் வலிமையைத் தீர்மானிக்க உறைபனி புள்ளியை தாழ்த்தும் **ஆஸ்மோமீட்டர்கள்** பயன்படுத்தப்படலாம். மருத்துவ ஆய்வகங்களில் இது மிகவும் பொதுவான முறையாகும், ஏனெனில் இது மிகவும் துல்லியமான மற்றும் எளிமையான முறையாகும். 
* **நீராவி அழுத்தம் சவ்வூடு பரவல் ஆற்றல்மானி** ஒரு கரைசலின் நீராவி அழுத்தத்தைக் குறைக்கும் சவ்வூடுபரவல் செயலில் உள்ள துகள்களின் செறிவை தீர்மானிக்கிறது.
* **சவ்வு சவ்வூடு பரவல் ஆற்றல்மானி** ஒரு பகுதி ஊடுருவக்கூடிய சவ்வு மூலம் தூய கரைப்பானில் இருந்து பிரிக்கப்பட்ட கரைசலின் ஆஸ்மோடிக் அழுத்தத்தை அளவிடுகின்றன.

இரத்தம் அல்லது சிறுநீர் மாதிரிகளில் கரைந்த உப்புகள் மற்றும் சர்க்கரைகளின் மொத்த செறிவைக் கண்டறிய ஆஸ்மோமீட்டர்கள் பயனுள்ளதாக இருக்கும். அறியப்படாத சேர்மங்கள் மற்றும் பாலிமர்களின் மூலக்கூறு எடையைக் கண்டறிவதிலும் ஆஸ்மோமெட்ரி பயனுள்ளதாக இருக்கும்.

**சவ்வூடு பரவல் அளவியல்** என்பது ஒரு பொருளின் சவ்வூடுபரவல் வலிமையின் அளவீடு ஆகும். சராசரி மூலக்கூறு எடையை தீர்மானிக்க வேதியியலாளர்களால் இது பெரும்பாலும் பயன்படுத்தப்படுகிறது.

தாவர இலைகளின் வறட்சியைத் தாங்கும் தன்மையை மதிப்பிடுவதற்கும் சவ்வூடு பரவல் அளவியல் பயனுள்ளதாக இருக்கும்.

## மேற்கோள்கள்

பகுப்பு:பலபடி வேதியியல்
பகுப்பு:அளவிடும் கருவிகள்
கடிகாச்சலம்

**கடிகாச்சலம்** (*Ghatikachala*) என்பது தமிழ்நாட்டின் இராணிப்பேட்டை மாவட்டத்தில்  சோளிங்கருக்கு அருகிலுள்ள ஒரு மலையாகும். இது ஒரு இந்து புனித யாத்திரை மையமாகும். இங்கு விஷ்ணுவின் நான்காவது அவதாரமான நரசிம்மரின் ஒரு பழமையான கோயில் உள்ளது. 

இத்தலத்தின் பெயரான கடிகாச்சலம் எனபது பண்டைய தொன்மங்களில்  அறியப்படுகிறது. கடிகை என்பது கால அளவைக் குறிப்பிடும் ஒரு பெயராகும். சோளிங்கர் அதன் புறநகர் பகுதியில் அமைந்துள்ள கோயில்களுக்கு பிரபலமானது. அதில்  ஒன்று கடிகாச்சலம் மலையின் உச்சியில் அமைந்துள்ள யோக நரசிம்மர் கோயில் மற்றொன்று யோக ஆஞ்சநேயர் கோயில். திருக்கடிகை (சோளிங்கர் அல்லது சோழசிம்மபுரம்)  வைணவ சமயத்தின்  புனித தலங்களான **108 திவ்ய தேசங்களில்** ஒன்றாகும்.  இரண்டு கோயில்களும் இரண்டு குன்றுகளின் மேல் அமைந்துள்ளன.

## யோக ஆஞ்சநேயர்
இங்கு அனுமான் ஜெயந்தி விழா வெகு விமரிசையாக கொண்டாடப்படுகிறது. இதையொட்டி ஆஞ்சநேயர் கோயில் உள்ள சிறிய மலைக்கு ஏராளமான பக்தர்கள் வருகை தருகின்றனர். யோக முத்திரையில் அமர்ந்துள்ள ஆஞ்சநேயர் மேற்கு நோக்கியவாறு வீற்றிருக்கிறார்.

## தொன்மம்
இரண்யகசிபுவை ( அசுரன் ) கொன்ற பிறகும், நரசிம்மர் தன் கோபத்தை அடக்க முடியாமல் இருந்தார். அவரது கோபம் அடங்க சிவபெருமான் அவருக்கு உதவி செய்தார். பிரகலாதனை மகிழ்விக்க, யோக நரசிம்மர் யோகநிலையில் (பெரிய மலையில்) ஒரு கடிகை நேரம் தனது சேவையை வழங்கினார். இதனால் இத்தலம் "கடிகாச்சலம்" என்றும் அழைக்கப்படுகிறது.

## திருவிழாக்கள்
மலை அடிவாரத்தில் உள்ள கோயிலில் பக்தவத்சலப் பெருமாள் (தக்கன்), பெரியபிராட்டியார் மற்றும் பூமிப் பிராட்டியார் ஆகியோர் போக நிலையில் (தியானம் நிலை) காணப்படுகின்றனர். ஆண்டாள், ஆழ்வார்கள், கருட வாகன வரதராஜ பெருமாள், எறும்பியப்பா, தொட்டாச்சாரியார் ஆகியோருக்கு தனித்தனி சன்னதிகள் உள்ளன. பெரியமலை மற்றும் சின்னமலையில் உள்ள கடவுள்களான, நரசிம்மர் மற்றும் ஆஞ்சநேயர் இருவரும் சாந்தநிலையில் (யோக நிலை) உள்ளனர். அனைத்து உற்சவங்களும் கோயிலின் பக்தவத்சலருக்கு நடத்தப்படுகின்றன. ஒவ்வொரு வெள்ளிக்கிழமையும் தாயாருக்கு (அமிர்த வல்லி) சிறப்பு பூசைகள் செய்யப்படுகின்றன.

**முக்கிய நகரங்களில் இருந்து தொலைவு**

## மேலும் பார்க்கவும்

* நரசிம்மர்

## மேற்கோள்கள்

பகுப்பு:இராணிப்பேட்டை மாவட்டத்திலுள்ள கோயில்கள்
அத்திவாக்கம் ஊராட்சி

*அத்திவாக்கம்* கீழ்க்கண்டவற்றுள் ஏதேனும் ஒன்றாக இருக்கலாம்.
* அத்திவாக்கம் ஊராட்சி, காஞ்சிபுரம்
* அத்திவாக்கம் ஊராட்சி, செங்கல்பட்டு
* அத்திவாக்கம் ஊராட்சி, திருவள்ளூர்
முதுகலை

**முதுகலை** (   ஆங்கிலம்: Master of Arts : சுருக்கமாக **MA**) பல நாடுகளில் உள்ள பல்கலைக்கழகங்களால் முதுகலைப் பட்டம் பெற்றவருக்கு வழங்கப்படும் பட்டம் ஆகும். இது  முதுகலை அறிவியல் பட்டத்துடன் முரண்படுகிறது.இதில் வரலாறு, இலக்கியம், மொழிகள், மொழியியல், பொது நிர்வாகம், அரசியல் அறிவியல், தகவல் தொடர்பு ஆய்வுகள், சட்டம் அல்லது பண்ணுறவாண்மை போன்ற பாடங்களை மாணவர்கள் படித்திருப்பார்கள்.இருப்பினும், வெவ்வேறு பல்கலைக்கழகங்கள் வெவ்வேறு மரபுகளைக் கொண்டுள்ளன. படிப்புகளை முடித்தல் மற்றும் தேர்வுகளில் தேர்ச்சி, ஆராய்ச்சி அல்லது இரண்டின் கலவையைப் பொறுத்து பட்டம் வழங்கப்படலாம்.

## வட அமெரிக்கா
கனடா மற்றும் ஆமெரிக்காவில், முதுகலை மற்றும் முதுநிலை அறிவியல் ஆகியவை பெரும்பாலான பாடங்களில் அடிப்படை பட்டதாரி-நிலைப் பட்டங்களாகும், மேலும் அவை பாடநெறி அடிப்படையிலான, ஆராய்ச்சி அடிப்படையிலான அல்லது பொதுவாக, ஒரு இரண்டின் கலவையாகவும் இருக்கலாம். 

## சான்றுகள்
பகுப்பு:முதுநிலைப் பட்டங்கள்
சமிதா சென்

**சமிதா சென்** (Samita Sen) ஓர் இந்திய வரலாற்றாசிரியர் மற்றும் கல்வியாளர் ஆவார். முன்னர் கொல்கத்தா பல்கலைக்கழகம் மற்றும் ஜாதவ்பூர் பல்கலைக்கழகத்தில் கற்பித்த இவர், 2018 முதல் கேம்பிரிச்சுப் பல்கலைக்கழகத்தில் பேரரசு மற்றும் கடற்படை வரலாற்றுத் துறையின் பேராசிரியராக இருந்து வருகிறார்.

## ஆரம்ப வாழ்க்கை மற்றும் கல்வி
சென், கொல்கத்தா பல்கலைக்கழகத்தில் வரலாற்றுப் பிரிவில் இளங்கலை மற்றும் முதுகலைப் பட்டங்களைப் பெற்றார். பின்னர் கேம்பிரிச்சுப் பல்கலைக்கழகத்தில் பயின்றார், 1992 இல் தத்துவத்தில் "வங்காள சணல் தொழிலில் பெண்கள் தொழிலாளர்கள், 1890-1940: இடம்பெயர்வு, தாய்மை மற்றும் போர்க்குணம்" எனும் தலைப்பில் முனைவர் பட்டம் பெற்றார்.

## கல்வி
சென் 1990 மற்றும் 1994 க்கு இடையில் கேம்பிரிச்சில் உள்ள திரித்துவக் கல்லூரியில் ஆய்வுதவித் தொகையினைப் பெற்றார். 1994 முதல் 2018 வரை, கொல்கத்தா பல்கலைக்கழகத்தில் வரலாறு, ஜாதவ்பூர் பல்கலைக்கழகத்தில் பெண்கள் படிப்பையும் கற்பித்தார். இவர் 2016 முதல் 2018 வரை ஜாதவ்பூர் பல்கலைக்கழகத்தில் இடைநிலை ஆய்வுகள் பீடத்தின் தலைவராக இருந்தார்  கூடுதலாக,2013 முதல் 2015 வரை டையமண்ட் ஹார்பர் மகளிர் பல்கலைக்கழகத்தின் முதல் துணைவேந்தராக இருந்தார்.

1 அக்டோபர் 2018 முதல், கேம்பிரிச்சுப் பல்கலைக்கழகத்தில் பேரரசு மற்றும் கடற்படை வரலாற்றின் பேராசிரியராக இருந்து வருகிறார்  இது திரித்துவக் கல்லூரியின் சகோதரக் கல்லூரியாகும்.

## மேற்கோள்கள்

பகுப்பு:வாழும் மக்கள்
புலுவா இராச்சியம்

**புலுவா இராச்சியம்** ( *Kingdom of Bhulua*) என்பது வங்காளதேசத்தின் இன்றைய நவகாளி பகுதியை உள்ளடக்கிய ஒரு ராச்சியமாகவும் பின்னர் ஜமீந்தாரியாகவும் இருந்தது.  மிதிலையின் இந்து ராஜபுத்திரரான பிஷ்வம்பர் சூர் என்பவர் இதை நிறுவியதாகத் தெரிகிறது. 15 ஆம் நூற்றாண்டில் திரிபுரா இராச்சியத்தின் படையெடுப்பால்  இராச்சியம் வீழ்ந்தது. மேலும் முகலாயர்களிடம் தோற்ற பிறகு ஜமீந்தாரி பகுதியாகக் குறைக்கப்பட்டது. ராச்சியத்தின் பெரும்பாலான நிலங்கள் மேகனா ஆற்றால் அரிக்கப்பட்டன. 

## தோற்றம்
மிதிலையின் ஆதி சூர் என்பவரின் ஒன்பதாவது மகனான பிஷ்வம்பர் சூர், இராஜபுத்திர வம்சாவளியைச் சேர்ந்தவர் என்றும், மிதிலைப் பகுதியுடன் பண்பாட்டுத் தொடர்பைத் தொடர்ந்து பேணி வந்ததாகவும் மரபுகள் கூறுகின்றன.  இருப்பினும், காயஸ்தர் பின்னணியில் இருந்து ஒரு பெண்ணை அவர் திருமணம் செய்து கொண்டார், வம்சம் இறுதியில் காயஸ்தர்கள் என்று அடையாளம் காண வழிவகுத்தது. 

## திரிபுராவின் அடிமை ஆட்சி
1520 இல், திரிபுராவின் தேவ மாணிக்கியா புலுவாவைக் கைப்பற்றினார். இருப்பினும் இவர்கள் சிகாலம் ஓரளவு சுயாட்சியைப் பேணி வந்தனர். புலுவாவின் ஏழாவது மன்னர் மாணிக்கியா என்ற பட்டத்தைப் பயன்படுத்தினார். மேலும் திரிபுராவின் மன்னர்களுடன் நல்லுறவைக் கொண்டிருந்தார். திரிபுரா மன்னர்களின் முடிசூட்டு விழாவின் போது அவர்களின் நெற்றியில் அரச முத்திரை வைக்கும் பெருமை புலுவா மன்னர்களுக்கு வழங்கப்பட்டது. <

பிஷ்வம்பர் சூர் வம்சம் இறுதியில் முகலாய ஆட்சியின் கீழ் நிலப்பிரபுத்துவ நில உரிமையாளர்களாக குறைக்கப்பட்டது. பதினேழாம் நூற்றாண்டின் முற்பகுதியில், திரிபுராவின் யசோதர் மாணிக்கியா புலுவா மன்னர்களுக்கு எதிராக ஒரு தாக்குதலை நடத்தினார். இது இறுதியில் பெரும் தோல்வியை விளைவித்தது.  1661 ஆம் ஆண்டில், 1782 இன் முகலாய ஆவணம் ராஜா கீர்த்தி நாராயணன் மற்றும் விஜய் நாராயண் குத்வா ஆகியோரைபுலுவாவின் ஜமீந்தார்கள் என்றும் குறிப்பிடுகிறது.  ஆறு ஆண்டுகளுக்குப் பிறகு, புலுவா தோட்டத்தின் ஒரு பகுதி பைக்பாராவின் ஜமீந்தாரான கங்கா கோவிந்த சிங்குக்கு விற்கப்பட்டது. 1833 ஆம் ஆண்டில், நிலுவைத் தொகையின் காரணமாக முழுத் தோட்டமும் விற்கப்பட்டது. பின்னர் துவாரகநாத் தாகூர் அதை வாங்கினார். அவர் இதை இறுதியில் பைக்பாராவின் ராணி காத்யாயனிக்கு விற்றார்.  இருபதாம் நூற்றாண்டில், ஜான் வெப்ஸ்டர், ஸ்ரீராம்பூரில் "சுர்" என்ற பெயரை வைத்திருந்த மக்கள் இருந்ததாகக் குறிப்பிடுகிறார். இது முந்தைய பிஷ்வம்பர் சூர் வம்சத்துடனான உறவைக் குறிக்கிறது. 

## மேற்கோள்கள்

பகுப்பு:வங்காளதேசம்
பெரியசாமி தியாகராஜன்

**பெரியசாமி தியாகராஜன்**  (*Periasamy Thiagarajan*) ஓர் இந்திய அரசியல்வாதி ஆவார். இவர் இந்திய நாடாளுமன்றத்தின் கீழவையான மக்களவைக்கு அதிமுகவின் உறுப்பினராக தமிழ்நாட்டின் சிவகங்கையிலிருந்து  (1977–1980) தேர்ந்தெடுக்கப்பட்டார்.

## மேற்கோள்கள்

## வெளியிணைப்புகள்
*Official biographical sketch in Parliament of India website

பகுப்பு:1939 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:6வது மக்களவை உறுப்பினர்கள்
பகுப்பு:2008 இறப்புகள்
பென்சார்தல் சட்டமன்றத் தொகுதி

**பென்சார்தல் சட்டமன்றத் தொகுதி** (*Pencharthal Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.

இது வடக்கு திரிபுரா மாவட்டத்தின் ஒரு பகுதியாகும். இந்த சட்டமன்றத் தொகுதி பட்டியல் பழங்குடியினருக்கு ஒதுக்கப்பட்டுள்ளது.

## சட்டப் பேரவை உறுப்பினர்கள்

## தேர்தல் முடிவுகள்
### 2018

### 2023

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* வடக்கு திரிபுரா மாவட்டம்

## மேற்கோள்கள்


பகுப்பு:திரிபுரா சட்டமன்றத் தொகுதிகள்
பகுப்பு:வடக்கு திரிப்புரா மாவட்டம்
அச்சலு (கனகபுரா)

**அச்சலு** (*Achalu (Kanakapura*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர். இது ராமநகர மாவட்டத்தின் கனகபுரா வட்டத்தில் அமைந்துள்ளது.

## ஊர் தோற்றம் குறித்த கதை
அச்சலு என்பது தொட்டமனே குடும்பத்தைச் சேர்ந்த சிற்றூராகும், இது முதல் நூற்றாண்டில் காரய்யா / காரேகவுடா மற்றும் ஜுஞ்சேகவுடா ஆகியோரால் மலைக்குப் பின்னால் உருவாக்கபட்ட சிற்றூர் ஆகும். அவர்கள் அச்சலு தொட்டமானே (அச்சலு சிற்றூரின் முதல் வீடு) என்ற பெரிய வீட்டைக் கட்டினர். ஜுஞ்சேகவுடா ஆலம்பாடியைச் (ஆலம்பாடி என்பது சாமராஜநகர் மாவட்டம், மாதேஸ்வரன் மலைக்கு அருகில் உள்ள ஒரு சிற்றூர்) சேர்ந்தவர். அரசனால் ஏற்பட்ட தொல்லைகளால் ஆலம்பாடியில் இருந்து அச்சலு கிரமம் உள்ள பகுதிக்கு நடந்து வந்து குடியேறி புதிய கிராமமான  அச்சலுவை அழைக்கும் அச்சலா என்று பெயர் வைத்தனர்....

## அமைவிடம்
இந்த ஊரானது மாவட்ட தலைநகரான ராமநகரத்தில் இருந்து 36 கி.மீ. தொலைவும், வட்டத் தலைநகரான கனகபுராவிலிருந்து  18 கிலோமீட்டர்தொலைவிலும் உள்ளது.

## மக்கள் வகைபாடு
இந்தக் கிராமத்தில் 580 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 2,497 ஆகும். இதில் பெண்களின் எண்ணிக்கை 1,209 என்றும், ஆண்களின் எண்ணிக்கை 1,288 என்றும் உள்ளது. கல்வியறிவு பெற்றவர்கள் விகிதம் 60.43% ஆகும்.

## மேலும் பார்க்கவும்

* பெங்களூர் ஊரக மாவட்டம்
* கர்நாடக மாவட்டப் பட்டியல்

## மேற்கோள்கள்

## வெளி இணைப்புகள்

* https://bangalorerural.nic.in/en/

பகுப்பு:இராமநகர மாவட்டத்திலுள்ள கிராமங்கள்
பகுப்பு:Coordinates on Wikidata
கெப்ளர்-84

**கெப்ளர் - 84** (**Kepler-84)**என்பது சூரியன். இருந்து 4700 ஒளி ஆண்டுகள் தொலைவில் உள்ள ஒரு  ஜி வகை விண்மீன் ஆகும். 2017 மாம் ஆண்டில் அளந்த  விண்மீன் ஆரம் அளவீடு 48% , சிக்கலான  படிமமாக்கத் தன்மையைக் கொண்டுள்ளது.. கெப்ளர் - 84  விண்மீனில்ல் இரண்டு விண்மீன்  இணைகள் இருப்பதாக  கருதப்படுகிறது.  செங்குறுமீன்கள் சில வில்நொடிகள் தொலைவில் உள்ளன , குறைந்தது ஒரு விண்மீன் ஈர்ப்பு விசையுடன் கெப்ளர் - 84 உடன் பிணைக்கப்பட்டுள்ளது.    மற்றொரு மஞ்சள் விண்மீன் 0.18″  அல்லது 0.26″ வில்நொடி நீட்டிப்புத் தொலைவில் (213.6 வானியல் அலகு).0.855 பொருண்மையுடன் அமைந்துள்ளது.

## கோள் அமைப்பு
கெப்ளர் - 84  விண்மீனை நான்கு சிறிய வளிமப் பெருங்கோள்களும் ஒரு மீப்புவியும் ஆகிய ஐந்து கோள்கள் சுற்றிவருகின்றன. கெப்ளர் 84பி,, கெப்ளர். 84சி ஆகிய  கோள்கள் 2012  ஆம் ஆண்டில் கண்டறியப்பட்டதுடன் , எஞ்சியவை 2014  ஆம் ஆண்டில் கண்டறியப்பட்டன.  கோள் அமைப்பை நிலையானதாக வைத்திருக்க, தாய் விண்மீன்களிலிருந்து 7.40  வானியல் அலகுத் தொலைவுக்குள் கூடுதல்  பெருங்கோள்கள்  கண்டுபிடிக்கப்ப்டவில்லை.

## மேற்கோள்கள்
 

பகுப்பு:சிக்னசு (விண்மீன் குழாம்)
பகுப்பு:முதன்மை வரிசை விண்மீன்கள்
கேரளத்தைச் சேர்ந்த மாநிலங்களவை உறுப்பினர்களின் பட்டியல்

**கேரளாவைச் சேர்ந்த மாநிலங்களவை உறுப்பினர்களின் பட்டியல்** (*List of Rajya Sabha members from Kerala*) என்பது இந்திய மாநிலமான கேரளவின் தற்போதைய மற்றும் கடந்தகால இந்திய நாடாளுமன்றத்தின் மேலவையான மாநிலங்களவை உறுப்பினர்களின் பட்டியல் ஆகும். 1956ஆம் ஆண்டு முதல் 6 வருட காலத்திற்கு 9 உறுப்பினர்களை இந்த மாநிலம் தேர்ந்தெடுக்கிறது. இவர்களை மக்களவை மற்றும் மாநில சட்டமன்ற உறுப்பினர்கள் தேர்ந்தெடுக்கின்றனர்.

## கேரள மாநிலத்தின் அனைத்து மாநிலங்களவை உறுப்பினர்களின் அகரவரிசைப் பட்டியல்
கடைசி பெயரின் அகரவரிசை பட்டியல் 

*பட்டியல் முழுமையடையவில்லை* .
சமதானி
* நட்சத்திரம் (*) கேரள மாநிலத்தின் தற்போதைய ராஜ்யசபா உறுப்பினர்களைக் குறிக்கிறது.

## மற்ற மாநிலங்களிலிருந்து மாநிலங்களவைக்கு பரிந்துரைக்கப்பட்ட கேரளாவைச் சேர்ந்தவர்கள்

## மாநிலங்களவையில் நியமன உறுப்பினர்களாக இருந்த கேரளாவைச் சேர்ந்தவர்கள்

## மேலும் பார்க்கவும்

*

## மேற்கோள்கள்


## வெளி இணைப்புகள்

* இந்திய அரசாங்கத்தால் நடத்தப்படும் ராஜ்யசபா முகப்புப்பக்கம்
* மாநிலங்களவை உறுப்பினர்களின் பட்டியல் (கால வாரியாக)
* ராஜ்யசபா உறுப்பினர்கள் (மாநில வாரியாக ஓய்வுபெற்றோர் பட்டியல்)
கெப்ளர்-107

கெப்ளர் - 107 என்பது சிக்னசு விண்மீன் குழுவில்  பார்செக் தொலைவில் உள்ள ஒரு  விண்மீனாகும். இது ஒரு  G2  வகை  விண்மீன் ஆகும். 2016 ஆம் ஆண்டில் எடுத்த விண்மீன் அளக்கையில் அதற்கு எந்த  விண்மீன்  ழிணைகளையும் கண்டுபிடிக்க முடியவில்லை.

## கோள் அமைப்பு
கெப்ளர் - 107   2014 ஆம் ஆண்டில்  கண்டறியப்பட்ட  நான்கு  கோள்களைக் கொண்டுள்ளது  மாபெரும் தாக்குதலால் இந்த இரண்டு  கோள்கள்  தோன்றின. கெப்ளர்- 107 சி என்பது கெப்ளர் விண்மீனின் உட்புறத்தில் உள்ள கெப்ளர்-107 b புறக்கோளை விட இரண்டு மடங்கு அடர்த்தியான (சுமார் 12.6 கிராம் செமீ−3) கோளாகும்.).

## மேற்கோள்கள்

பகுப்பு:சிக்னசு (விண்மீன் குழாம்)
பகுப்பு:முதன்மை வரிசை விண்மீன்கள்
கெப்ளர்-371

**கெப்ளர்-371** **(KOI - 2194 அல்லது KIC 3548044)** *(Kepler-371)* *(KOI-2194 or KIC 3548044)* என்பது புவியிலிருந்து 2,720  ஒளியாண்டு  தொலைவில் உள்ள ஒரு விண்மீன் ஆகும். அதன் வாழக்கூடிய மண்டலத்தில்   உறுதிப்படுத்தப்பட்ட இரு மீப்புவிகளும்  உறுதிப்படுத்தப்படாத  விண்மீனுக்கு அருகிலுள்ள  ஒரு புறக்கோளும்கொண்ட பல கோள் அமைப்பை  கொண்டுள்ளது.

## மேற்கோள்கள்

பகுப்பு:சிக்னசு (விண்மீன் குழாம்)
பகுப்பு:முதன்மை வரிசை விண்மீன்கள்
பழஞ்சிரா தேவி கோயில்

**பழஞ்சிரா தேவி கோயில்** என்பது இந்தியாவின் கேரள மாநிலம் திருவனந்தபுரம் மாவட்டத்தில் அம்பலத்தாரா மற்றும் பரவன்குன்னு என்னுமிடங்களுக்கு இடையே அமைந்துள்ள ஒரு இந்துக் கோயிலாகும் . இது  ஆகும் திருவனந்தபுரம் பத்மநாபசுவாமி கோவிலுக்கு தெற்கே சுமார் 3.2 கி.மீ., கோவளம் கடற்கரையிலிருந்து 8 கி.மீ, திருவனந்தபுரம் சர்வதேச விமான நிலையத்திலிருந்து 4 கி.மீ,  திருவனந்தபுரத்தில் இருந்து 3 கி.மீ, ஆட்டுக்கல் கோயிலில் இருந்து 3 கி.மீ.  திருவல்லம் பரசுராம கோவிலில் இருந்து 2 கி.மீ. தொலைவில் உள்ளது.  இந்த பாரம்பரியக்கட்டட அமைப்பானது தேசிய முக்கியத்துவம் வாய்ந்த நினைவுச்சின்னங்களின் பட்டியலில் இடம்பெற்றுள்ளது.

## சித்தயோகி
இக்கோயில் சுமார் 700 ஆண்டுகள் பழமையான கோயிலாகும். தேவியை வழிபட்ட 'சித்த யோகி ' என்பவரால் இக்கோயில் நிறுவப்பட்டு, நாளடைவில் கோயிலாக மாற்றப்பட்டது. கருவறையின் மேற்குப் பகுதியில் யோகிக்கு இடம் தரப்பட்டது. 

## தெய்வங்கள் மற்றும் துணைத் தெய்வங்கள்
இக்கோயிலின் மூலவர் ஆதிபராசக்தியின் அவதாரமான தேவி ஆவார். மகாயிரம் இவரின் நட்சத்திரமாக கருதப்படுகிறது. கோயிலை ஒட்டி யோகீஸ்வரன்,  கணேஷ், ரேக்தா சாமுண்டி, நாகராஜா, பிரம்ம ராக்கதன், மதன் தம்புரான், நவக்கிரகம் ஆகிய துணைத்தெய்வங்கள் உள்ளன.

## நடை திறந்திருக்கும் நேரம்
இக்கோயில் காலை - 5.30 முதல் 10.00 வரையிலும், மாலை - 5.00 முதல் 8.00 வரையிலும் வழிபாட்டிற்காகத் திறந்திருக்கும்.

## திருவிழாக்கள்
கோயிலின் திருவிழா மலையாள மாதமான 'மீனம்' மாதத்தில் அன்று மூலவரின் நட்சத்திரமான 'மகாயிரம்' நாளில் தொடங்குகிறது. ஒவ்வொரு பௌர்ணமியின்போதும் 'ஐஸ்வர்ய மகாலட்சுமி பூஜை'  மாலை 5 மணிக்குத் தொடங்கி மாலை 6 மணி வரை நடத்தப்பெறுகிறது. சமூக லட்சார்ச்சனை, சபரிமலையின் வருடாந்திர உற்சவம் தொடர்பான மண்டல விரதம், விநாயக சதுர்த்தி, பூஜை வைப்பு எனப்படுகின்ற தசரா பண்டிகைக்கு (சரஸ்வதி பூஜை மற்றும் வித்யாரம்பம்) ஒத்த விழா, பால், புஷ்பம் போன்றவற்றை நாகக் கடவுளுக்கு சமர்ப்பிக்கும் ஆயில்ய பூஜை, ஆயில்யம், ராமாயண பாராயணம் மற்றும் பகவதிசேவை உள்ளிட்டவை கொண்டாடப்படுகின்றன.

## மேலும் பார்க்கவும்

* பார்வதி
* தேவி
* அம்பலத்தாரா, திருவனந்தபுரம்
* கேரளாவில் உள்ள இந்து கோவில்களின் பட்டியல்
* கேரளாவின் கோவில்கள்

## மேற்கோள்கள்

பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
பகுப்பு:Coordinates on Wikidata
பேரூர் கிருஷ்ணசுவாமி கோயில்

**பேரூர் கிருஷ்ணசுவாமி கோயில்** இந்தியாவில் கேரள மாநிலத்தில்    திருவனந்தபுரம் முனிசிபல் கார்ப்பரேசனில் அம்பலமுக்கு அருகே அமைந்துள்ள ஓர் இந்துக் கோயிலாகும். 

திருவனந்தபுரம் மத்திய பேருந்து நிலையம் மற்றும் ரயில் நிலையத்திலிருந்து 8 கி.மீ. தொலைவில் இக்கோயில் உள்ளது.  இது ஒரு கிருஷ்ணன்  கோயிலாகும். இது திருவிதாங்கூர் தேவஸ்வம் வாரியத்தால் நிர்வகிக்கப்படுகிறது. பேரூர்கடை என்ற ஊரின் பெயர் இக்கோயிலின் பெயரால் வந்தது. இக்கோயில் *தெக்கன்* (தெற்கு) குருவாயூர் என்றும் அழைக்கப்படுகிறது.

## தெய்வங்கள் மற்றும் துணைத்தெய்வங்கள்
இக்கோயிலின் மூலவர் கிருஷ்ணர் ஆவார்.  துணைத்தெய்வங்கள்கணபதி, சிவன், பகவதி, ஐயப்பன், முருகன், நாகர்கள் மற்றும் நவகிரகங்கள் ஆகியோர் ஆவர்.

## திருவிழாக்கள்
ஆண்டு விழா பத்து நாட்கள் சிறப்பாக நடைபெறுகிறது.  மலையாள மாதமான மீனத்தில் திருவோணம் நட்சத்திர நாளில் தங்கக் கொடிமரத்தில் கொடி ஏற்றப்பட்டு தொடங்கும் விழா, பத்தாம் நாள் ஆராட்டுக்குள் முடிவடைகிறது. சாஸ்தாமங்கலம் மகாதேவர் கோயில் வளாகத்தில் ஆராட்டு சடங்கு நடைபெறுகிறது.  மாலையில் கோயிலில் இருந்து கண்கவர் ஊர்வலம் பேரூர்கடை, பைபின்மூடு சந்திப்பு,  கடப்பத்தலா நகர், கவுடியார், அம்பலமுக்கு சந்திப்பு வழியாகச் சென்று மீண்டும் கோயிலை வந்தடைகிறது. கிருஷ்ண ஜெயந்தி,  மண்டலம், மகர விளக்கு சீசன் போன்ற விழாக்கள் கொண்டாடப்படுகின்றன.

## காணிக்கை
பாயாசம், பால்பாயாசம் (இனிப்பு கலந்த பால் கஞ்சி), அர்ச்சனை, புஷ்பாஞ்சலி, (புஷ்ப பிரசாதம்), நீரஞ்சனம், முழங்காப்பு, கணபதி ஹோமம், பகவதி ஹோமம் உள்ளிட்ட காணிக்கைகள் வழங்கப்படுகின்றன. திருவிழா நாட்களில் அன்னதானம் (விருந்து) செய்யப்படுகிறது.

## மேலும் பார்க்கவும்

* அம்பலப்புழா ஸ்ரீ கிருஷ்ணர் கோவில்
* நெய்யாற்றின்கரை ஸ்ரீ கிருஷ்ண சுவாமி கோவில்
* சாஸ்தாமங்கலம் மகாதேவர் கோவில்
* பேரூர்கடா

## மேற்கோள்கள்

பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
சிவசக்தி மகாகணபதி கோயில்

**சிவசக்தி மகாகணபதி கோயில்** என்பது இந்தியாவின் கேரளம் மாநிலத்தில் உள்ள ஓர் இந்துக் கோயிலாகும்.

இக்கோயிலில் சிவன், தேவி பார்வதி மற்றும் கணபதி ஆகிய தெய்வங்கள் உள்ளன.  இக்கோயில்  உள்ள செங்கல் பஞ்சாயத்தில் கீழம்மாகம் என்ற இடத்தில் அமைந்துள்ளது.

## துணைத்தெய்வங்கள்
இக்கோயில் பத்மநாபசுவாமி கோயிலுக்கு அருகில் உள்ளது. இங்கு தர்மசாஸ்தா, துர்க்கை, நாகராஜர் உள்ளிட்ட துணைத்தெய்வங்கள் உள்ளன. இக்கோயிலில் 32 வகையான கணேச சிற்பங்கள் உள்ளன.

## மேற்கோள்கள்

பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
ஸ்ரீவராகம் லட்சுமி வராகர் கோயில், திருவனந்தபுரம்

**ஸ்ரீவராகம் லட்சுமி வராகர் கோயில்**  இந்தியாவில், கேரளாவில் திருவனந்தபுரத்தில் உள்ள ஸ்ரீவரகம் என்ற இடத்தில் உள்ளது. இக்கோயில் புகழ்பெற்ற ஸ்ரீ பத்மநாபசுவாமி கோயிலுக்கு மிக அருகில் அமைந்துள்ளது. இக்கோயில் **வரகம் கோயில்** என்று உள்ளூரில் அழைக்கப்படுகிறது. இக்கோயிலின் மூலவர் விஷ்ணுவின் மூன்றாவது அவதாரமான வராகமூர்த்தி ஆவார்.  இந்த இந்து கோவில் திருவிதாங்கூர் தேவஸ்வம் வாரியத்தால் நிர்வகிக்கப்பட்டு வருகிறது..

## தெய்வங்கள் மற்றும் துணைத்தெய்வங்கள்
இக்கோயிலின் மூலவர் வராகமூர்த்தி, லட்சுமி தேவியுடன் இங்கு அமர்ந்த கோலத்தில் உள்ளார். இங்கு கணபதி, ஸ்ரீ கிருஷ்ணர், நாகராஜா, யக்சியம்மா ஆகிய துணைத்தெய்வங்கள் உள்ளன.

## முக்கியத்துவம்
இக்கோயிலின் மூலவர்விஷ்ணுவின் மூன்றாவது அவதாரமான வராகமூர்த்தி ஆவார்.  இந்தியா முழுவதும் வராகருக்காக 23 கோயில்கள் மட்டுமே உள்ளன. அவற்றில் சில கோயில்களில் மட்டுமே வராகர், லட்சுமி தேவியும் காணப்படுவார். இக்கோயிலில் லக்ஷ்மி தேவி வராகரின் மடியில் அமர்ந்த கோலத்தில் உள்ளார். கேரளாவில் வராகருக்காக மூன்று திருவனந்தபுரத்தில் உள்ள இந்த கோவில் 5000 ஆண்டுகளுக்கு மேல் பழமையானது என நம்பப்படுகிறது.

## கட்டடக்கலை
இக்கோயில் கேரள கலைப்பாணியில் அமைந்ததாகும். மூலவர் கருவறை வட்ட வடிவில் தங்கத் தகடு வேயப்பட்ட கூரையுடன் உள்ளது. திருச்சுற்று சதுர வடிவில் உள்ளது. கோயிலில் தங்கக் கொடிமரம் உள்ளது.

## கோயில் குளம்
கேரளாவில் உள்ள கோயில் குளங்களில் இது பெரியது என்ற பெருமையுடையதாகும். 8 ஏக்கர் பரப்பளவில் இக்குளம் அமைந்துள்ளது. பத்மநாபசாமி கோயிலில் நடைபெறுகின்ற முரஜபம் சடங்கிற்காக வருகின்ற பூசாரிகள் இங்கு புனித நீராடுகிறார்கள். ஓணம் திருவிழாவின்போது இங்கு படகுப்போட்டி நடைபெறுகிறது.

## விழாக்கள்
இங்கு நடைபெறும் விழா மலையாள மாதமான மீனத்தில், பத்மநாபசுவாமி கோயிலில் பைங்குனித் திருவிழா நடைபெறும் காலகட்டத்தில் நடைபெறுகிறது. வராக ஜெயந்தியும் அதே மாதத்தில் கொண்டாடப்படுகிறது.

## மேற்கோள்கள்

பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
கெப்ளர்-635

**கெப்ளர் - 635**  *(Kepler-635)* (**KOI-649**, **KIC 5613330**) என்பது கெப்ளர் விண்வெளி தொலைநோக்கியால் கண்டுபிடிக்கப்பட்ட சூரியனுக்கு அப்பாற்பட்ட புறவெளிக் கோள் அமைப்பைக் கொண்ட ஒரு F7V வகை  விண்மீன் ஆகும். இந்த விண்மீன் முதலில் மாறிவகையாகக் கருதப்பட்டது , ஆனால் பின்னர் நிலைவகையானது என  உறுதிபடுத்தப்பட்டது.
## கோள் அமைப்பு
கோள் அமைப்பில் உறுதிப்படுத்தப்பட்ட ஒரு கோள் உள்ளது , இது முதலில் கெப்ளர் விண்வெளி தொலைநோக்கியால் கண்டறியப்பட்டது.

## மேற்கோள்கள்

பகுப்பு:முதன்மை வரிசை விண்மீன்கள்
அசோக் குமார் தேவ்

**அசோக் குமார் தேவ்** (*Ashok Kumar Deb*) இந்தியாவைச் சேர்ந்த ஒர் அரசியல்வாதியாவார்.  அகில இந்திய திரிணாமுல் காங்கிரசு கட்சியின் உறுப்பினராக இருந்தார். 1996 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் பட்ச்சு பட்ச்சு தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2001, 2006, 2011, 2016 மற்றும் 2021 ஆம் ஆண்டுகளில் நடைபெற்ற சட்டமன்றத் தேர்தல்களிலும் இவர் அதே தொகுதியில் போட்டியிட்டு  மீண்டும் மீண்டும் சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:மேற்கு வங்காள அரசியல்வாதிகள்
பகுப்பு:மேற்கு வங்காள சட்டமன்ற உறுப்பினர்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
கெப்ளர்-421

**கெப்ளர்-421 (KOI-1274 A)**  *(Kepler-421)* *(KOI-1274 A)* என்பது இலைரா விண்மீன்குழுவில் உள்ள மஞ்சள் முதன்மை வரிசை  G7V வகை விண்மீன் ஆகும். 1.085″ வில்நொடி தொலைவில் உள்ள வான்தள  K9V (KOI-1274 B) வகை மஞ்சள் விண்மீன்  புறநிலையில் இதனோடு இணைந்திருக்கவில்லை. விண்மீன் KOI-1274 A வில் இருந்து  தோராயமாக, 1150 ஒளியாண்டு தொலைவிலும் KOI-1274 B இல் இருந்து 1900 ஒளியாண்டு தொலைவிலும் உள்ளது.
## கோள் அமைப்பு
கெப்ளர் - 421  விண்மீன் பனி கோட்டிற்கு அருகில் அமைந்த புறக்கோளைப் பெற்றுள்ளது

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:இலைரா விண்மீன்குழாம்
சர்க்கராதேவி கோயில்

**சர்க்கராதேவி கோயில்** தென்னிந்தியாவில் கேரள மாநிலத்தில் உள்ள முக்கியமான கோயில்களில் ஒன்றாகும். இது திருவனந்தபுரம் மாவட்டத்தில் சிராயின்கீழு நகரில் அமைந்துள்ளது. இதன் மூலவர் பத்ரகாளி (துர்கா தேவி). ஆவார். சர்க்கராதேவி கோயில் பல காரணங்களுக்காக குறிப்பிடத்தக்க சிறப்பைப் பெற்றது. கி.பி.1748 இல் திருவிதாங்கூர் பேரரசர் அனிசம் திருநாள் மார்த்தாண்ட வர்மாவால் புகழ்பெற்ற காளியூட் திருவிழாவை அறிமுகப்படுத்தியதன் மூலமாக இக்கோயில் வரலாற்று முக்கியத்துவம் பெற்றது. அட்டிங்கலில் அவனவஞ்சேரி என்னுமிடத்தில் அமைந்துள்ள நக்ரம்கோடு தேவி கோயிலுக்கும் இக்கோயிலுக்கும் இடையில் சில அடிப்படை தொடர்பு உள்ளது. இது ஒரு யாத்திரைத் தலமாகும். 
வலது|thumb| சர்க்கராதேவி கோயிலுக்கு எதிரே உள்ள புளியமரம்

## வரலாறு
சிராயின்கீழு வட்டம் நேரடியாக அட்டிங்கல், கேரள ஸ்வரூபம், அட்டிங்கல் ராணிகளின் உடனடி நிர்வாகத்தின் கீழ் உள்ளது. அங்குதான் திருவிதாங்கூர் ராஜாவால் விரிவான வகையில் காளியூட் திருவிழா நடத்தப்பட்டது. அட்டிங்கல் ராணி கொளத்துநாடு அரச குடும்பத்திலிருந்து தத்தெடுக்கப்பட்டதன் மூலம் திருவிதாங்கூர் அரச குடும்பத்துடன் தொடர்புடையவர் ஆவார். வேணாடு மன்னர்கள் காலம் தொடங்கி அண்டை பகுதிகள் மற்றும் கோயில்கள் மற்றும் சில சமயங்களில் முழு வேணாடு மீதும் அவர்கள் பல உரிமைகளை அனுபவித்து வந்தனர். அரியணை ஏறியவுடன் மன்னர் மார்த்தாண்ட வர்மா கூட அட்டிங்கலை திருவிதாங்கூருடன் இணைத்தார். தொடர்ந்து  மார்த்தாண்ட வர்மா அட்டிங்கல் 'எஸ்டேட்டின்' நேரடி கட்டுப்பாட்டில் கொணர்ந்தார்.  பல வகைகளில் ராணிகள் தங்கள் தனித்த நிலையைத் தொடர அனுமதிக்கப்பட்டனர். ஆதலால்தான் சிராயின்கீழ் கோட்டத்தில் உள்ள சர்க்கராதேவி கோயிலில் காளியூட் திருவிழாவை அறிமுகப்படுத்த முடிவு செய்தபோது, திருவிதாங்கூர் அரச கருவூலத்திலிருந்து நிதி நேரடியாக வந்தாலும், அவர் பொறுப்பை அட்டிங்கல் ராணிகளிடம் ஒப்படைத்தார் என்பதில் ஆச்சரியமில்லை.

## திருவிழாக்கள்
காளியூட்டு,  மீனபரணி உள்ளிட்ட பல விழாக்கள்இங்கு கொண்டாடப்படுகின்றன.
வலது|thumb| காளியூட்டுத் திருவிழா

## மேலும் பார்க்கவும்

* கேரளாவில் உள்ள இந்து கோவில்களின் பட்டியல்
* கேரளாவின் கோவில்கள்
* வெள்ளையணி தேவி கோவில்

## மேற்கோள்கள்

## வெளி இணைப்புகள்
* ஸ்ரீ சர்க்கராதேவி கோவில்

பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
பொவிப 02652-01324

**பொவிப  02652 - 01324** *(GSC 02652-01324)*என்பது அன்னம்(இலைரா) விண்மீன்குழுவில் உள்ள ஆரஞ்சுக் குறுமீன் முதன்மை வரிசை  விண்மீனாகும் , இது சுமார் 523 ஒளி ஆண்டுகள் தொலைவில்  அன்னம்(இலைரா) விண்மீன் குழுவில் உள்ளது.

## கோள் அமைப்பு
2004 ஆம் ஆண்டில்  கடப்புவகை அட்லாண்டிக் புறக்கோள் அளக்கையால்  TRES - 1b  புறக்கோள் இந்த விண்மீனைச் சுற்றி வருவது கண்டறியப்பட்டது. இந்தக் கோள் அதன் தாய் விண்மீனை 4 அங்குல(100 மிமீ)  விட்டம் கொண்ட சிறிய தொலைநோக்கி மூலம் கடந்து செல்வது கண்டறியப்பட்டது.  கண்டுபிடிப்பை கேக் வான்காணகம்  ஆரத் திசைவேக முறையைப் பயன்படுத்தி உறுதிப்படுத்தியது. இது அதன் பொருண்மையைத் தீர்மானிக்க அனுமதிக்கிறது.

இந்தக் கோள் அமைப்பில்  கூடுதல்  கோள்கள் அமையலாம் என,  TrES-1b இன் கடப்பு நேர மாறுபாடுகளில் இருந்து   ஐயப்படப்படுகிறது.

## மேலும் காண்க

* எச்டி 209458
* 51 பெகாசி

## மேற்கோள்கள்

## வெளி இணைப்புகள்

* 
பகுப்பு:முதன்மை வரிசை விண்மீன்கள்
பகுப்பு:இலைரா விண்மீன்குழாம்
நிர்மல் குமார் தாரா

**நிர்மல் குமார் தாரா** (*Nirmal Kumar Dhara*)  இந்தியாவைச் சேர்ந்த ஓர் அரசியல்வாதியாவார்.  பாரதிய சனதா கட்சியின் உறுப்பினராக இவர் செயல்பட்டார்.  2021 ஆம் ஆண்டு மே மாதத்தில் நடைபெற்ற தேர்தலில் இந்தாசு தொகுதியில் போட்டியிட்டு மேற்கு வங்க சட்டமன்ற உறுப்பினராகத் தேர்ந்தெடுக்கப்பட்டார்.  2021 மேற்கு வங்க சட்டமன்றத் தேர்தலில் அகில இந்திய திரிணாமுல் காங்கிரசு கட்சியின் ருனு மேட்டை 7,220 வாக்குகள் வித்தியாசத்தில் தோற்கடித்தார்.

நிர்மல் குமார் தாரா, வங்கிக் கணக்கு, தனிநபர் காப்பீடு, சொத்து அல்லது வேறு எந்த அசையா சொத்துக்களும் இல்லாத, இந்தியாவின் மிக ஏழ்மையான சட்டமன்ற உறுப்பினர் ஏனவும் இவரது மொத்த சொத்து மதிப்பு ரூ. 1700. என்றும் அறியப்படுகிறார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:மேற்கு வங்காள சட்டமன்ற உறுப்பினர்கள்
சாந்தி சுவரூப் தவான்

**சாந்தி சுவரூப் தவான்** (*Shanti Swaroop Dhavan*) இந்தியாவைச் சேர்ந்த ஓர் அரசியல்வாதியாவார். 1906 ஆம் ஆண்டு சூலை மாதம் 2 ஆம் தேதியன்று இவர் பிறந்தார். ஒரு தந்திரசாலியாகவும் நீதிபதியாகவும் அறியப்படுகிறார். 1969 ஆம் ஆண்டு செப்டம்பர் மாதம் 19 ஆம் தேதி முதல் 1971 ஆம் ஆண்டு ஆகத்து மாதம் 21 ஆம் தேதி மேற்கு வங்கத்தின் 6 ஆவது ஆளுநராக இருந்தார்.

## வாழ்க்கை மற்றும் தொழில்

சாந்தி சுவரூப் தவான் 1906 ஆம் ஆண்டு சூலை மாதம் 2 ஆம் தேதியன்று ராய் பகதூர் பாலி ராம் தவானுக்கு பிறந்தார், பாக்கித்தானின் கைபர்-பக்துன்க்வாவில் உள்ள தேரா இசுமாயில் கான் நகரம் இவருடைய பிறந்த ஊராகும். லாகூரிலுள்ள பார்மன் கிறித்துவக் கல்லூரியிலும்,  கேம்பிரிட்ச்சில் உள்ள இம்மானுவேல் கல்லூரியிலும் (அங்கு இவர் கேம்பிரிட்ச்சு சங்கத்தின் தலைவரானார்),  இலண்டன் இன்சு ஆஃப் கோர்ட், மிடில் டெம்பிளில் சட்டமும் பயின்றார். 1940 ஆம் ஆண்டு முதல் 1954 ஆம் ஆண்டு வரை அலகாபாத் பல்கலைக்கழகத்தில் சட்ட விரிவுரையாளராகப் பணியாற்றினார். பின்னர் 28 சூன் 1958 முதல் 2 சூலை 1967 வரை அலகாபாத் உயர் நீதிமன்றத்தின் நீதிபதியாகப் பணியாற்றினார்,  இந்திய உச்ச நீதிமன்றத்தில் மூத்த வழக்கறிஞராக நியமிக்கப்பட்டார்.  தவான் பின்னர் ஐக்கிய இராச்சியத்திற்கான உயர் ஆணையராக நியமிக்கப்பட்டு 1968 ஆம் ஆண்டு முதல் 1969 ஆம் ஆண்டு வரை பணியாற்றினார்.

இவருக்கு இரண்டு மகன்கள் இருந்தனர்: ரவி எசு. தவான், அலகாபாத் மற்றும் பாட்னா உயர் நீதிமன்றங்களின் நீதிபதியாக இருந்தார்; இராச்சீவ் தவான்,  தனது தந்தையைப் போலவே கேம்பிரிட்ச்சு சங்கத்தின் தலைவரானார்.  இப்போது இந்தியாவின் உச்ச நீதிமன்றத்தில் ஒரு பிரபலமான மூத்த வழக்கறிஞராக உள்ளார். இவரின் மகள் ராணி தவன் சங்கர்தாசு ஓர் இந்திய சமூக வரலாற்றாசிரியர் மற்றும் சிறை சீர்திருத்தத்தில் உலகளாவிய நிபுணர் ஆவார். தண்டனைச் சீர்திருத்தம் மற்றும் நீதிச் சங்கத்தின் பொதுச் செயலாளராகவும், தண்டனைச் சீர்திருத்த பன்னாட்டு தலைவராகவும் உள்ளார்.

சாந்தி சுவரூப் தவான் 1969 ஆம் ஆண்டு செப்டம்பர் மாதம் 19 ஆம் தேதி முதல் ஆகஸ்ட் 21, 1971 ஆம் ஆண்டு ஆகத்து மாதம் 21 ஆம் தேதி வரை மேற்கு வங்க மாநிலத்தின் ஆளுநராக இருந்தார். அச்சோய் முகர்ச்சியின் ஐக்கிய முன்னணி அரசாங்கத்தின் வீழ்ச்சியைத் தொடர்ந்தும் 1971 ஆம் ஆண்டில் இவரது மூன்றாவது அமைச்சு வீழ்ச்சியடைந்ததைத் தொடர்ந்தும். சனாதிபதி ஆட்சி விதிக்கப்பட்டதால் தவானின் ஆளுநர் பதவிக்காலம் முடிந்தது.

1978 ஆம் ஆண்டு சனவரி மாதம் முதல் தேதியன்று சாந்தி சுவரூப் தவான் தனது 71 ஆவது வயதில் இறந்தார்.
## மேற்கோள்கள்

பகுப்பு:1906 பிறப்புகள்
பகுப்பு:1978 இறப்புகள்
பகுப்பு:மேற்கு வங்காள ஆளுநர்கள்
பொவிப 03949-00967

**பொவிப 03949 - 00967 (GSC 03949 - 0096)** என்பது 1190 ஒளி ஆண்டுகள் தொலைவில் உள்ள ஒரு G - வகை முதன்மை- வரிசை  விண்மீனாகும்.  இது சூரியனை விட பழமையானது , ஆனால் சூரிய ஒளியில் 160% சூரிய ஒளியைக் கொண்டிருப்பதை ஒப்பிடும்போது  அடர் தனிமங்களால் செறிவூட்டப்பட்டுள்ளது.

## கோள் அமைப்பு

### TrES - 5பி
2011  ஆண்டில் வெப்பமான வியாழன் கோளாக TRES - 5b கண்டுபிடிக்கப்பட்டது.   கோள்கடப்பு முறையால் கண்டறியப்பட்டது. இதன் ஓம்பல் விண்மீன் மங்கலான விண்மீன்களில்  ஒன்றாகும்.  கோளின் சமனிலை வெப்பநிலை 1480 ±24 கெ, ஆகும்.

### TrES - 5சி / TrES - 6பி
இக்கோள் அமைப்பில் 4 நாள் வட்டணை அலைவுநேரத்தில் ஒரு கூடுதல்  கோள் 2018 முதல்  இருப்பதாக ஐயப்படப்பட்டது. ஆனால், 2021 இல்  இது மறுக்கப்பட்டது.  பரந்த சுற்றுப்பாதையில் உள்ள மற்றொரு பொருள் விண்மீன் அல்லது கோளாக இன்னும் ஐயப்படப்படுகிறது.

## மேற்கோள்கள்

பகுப்பு:சிக்னசு (விண்மீன் குழாம்)
பகுப்பு:முதன்மை வரிசை விண்மீன்கள்
நர்மதா சந்திர ராய்

**நர்மதா சந்திர ராய்**  (*Narmada Chandra Roy*)  இந்தியாவைச் சேர்ந்த ஓர் அரசியல்வாதியாவார். புரட்சிகர சோசலிச கட்சியில் உறுப்பினராக இருந்தார்.  மேற்கு வங்காள மாநிலத்தின் தெற்கு தினச்பூர் மாவட்டத்தில் உள்ள குசுமாண்டி தொகுதியில் போட்டியிட்டு ஏழு முறை  சட்டமன்ற உறுப்பினராக இருந்துள்ளார். .

சதீந்திரநாத் ராய்க்கு 1956 ஆம் ஆண்டு மார்ச் 5 ஆம் தேதி பிறந்த இவர் ஒரு பட்டதாரி ஆவார்.

நர்மதா சந்திர ராய் 1987, 1991, 1996, 2001, 2006 , 2011  மற்றும்  2016 ஆம் ஆண்டுகளில்  குசுமாண்டி தொகுதியிலிருந்து மேற்கு வங்க சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:மேற்கு வங்காள அரசியல்வாதிகள்
பகுப்பு:மேற்கு வங்காள சட்டமன்ற உறுப்பினர்கள்
மதன் மோகன் மகதோ

**மதன் மோகன் மகதோ**  (*Madan Mohan Mahato*)  இந்தியாவைச் சேர்ந்த ஓர் அரசியல்வாதியாவார். 1927 ஆம் ஆண்டு சனவரி மாதம் 2 ஆம் தேதியன்று இவர் பிறந்தார். இந்திய தேசிய காங்கிரசு கட்சியில் இவர் உறுப்பினராக இருந்தார்.

மகதோ 2 ஜனவரி 1927  ஆம் ஆண்டு சனவரி மாதம் 2 ஆம் தேதியன்று புருலியா மாவட்டம் அகர்தி கிராமத்தில் சாய்ராம் மகதோவின் மகனாகப் பிறந்தார்.    ஊல்முரா எச். இ  பள்ளியில் படித்தார்.  மகதோ  ஒரு பள்ளி ஆசிரியராக வும் பணிபுரிந்தார்.  அகர்தி கிராமத்தில் வசித்து வந்த இவர், அங்குள்ள பல உள்ளூர் சங்கங்களில் அலுவலகப் பொறுப்பாளராகப் பணியாற்றினார்.  இந்திய தேசிய காங்கிரசு கட்சியின் காசிபூர் தொகுதி காங்கிரசு குழுவின்  துணைத் தலைவராகவும் புருலியா மாவட்ட காங்கிரசு  குழுவின் உறுப்பினராகவும் இருந்தார். 

1971 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் காசிபூர் தொகுதியில் 11,552 வாக்குகள் (38.52%) பெற்று மகதோ வெற்றி பெற்றார்.  அடுத்த 1972 ஆம் ஆண்டில் நடைபெற்ற மேற்கு வங்க சட்டமன்றத் தேர்தலில் 14,220 வாக்குகள் (57.28%) பெற்று காசிபூர் தொகுதியைத் தக்கவைத்துக் கொண்டார். 

1991 ஆம் ஆண்டு நடைபெற்ற மேற்கு வங்க சட்டமன்றத் தேர்தலில்  ஊரா தொகுதியில் மகதோ போட்டியிட்டு 25,439 வாக்குகள் (27.74%) பெற்று இரண்டாவது இடத்தைப் பிடித்தார். 

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1927 பிறப்புகள்
பகுப்பு:மேற்கு வங்காள அரசியல்வாதிகள்
பகுப்பு:மேற்கு வங்காள சட்டமன்ற உறுப்பினர்கள்
திருப்பாற்கடல் கிருஷ்ணசுவாமி கோயில்

**திருப்பாற்கடல் கிருஷ்ணர் கோயில்** (**திருப்பாற்கடல் கிருஷ்ணசுவாமி கோயில்**)  இந்தியாவின் கேரளாவில் உள்ள திருவனந்தபுரத்தில் உள்ள கீழ்பேரூர் கிராமத்தில் அமைந்துள்ள விஷ்ணுவுக்கான (கிருஷ்ணனாக வணங்கப்படும்) கோயிலாகும். இது பழமையான இந்துக் கோயில்களில் ஒன்றாகும். 

## மூலவர்
இங்குள்ள மூலவர் விஷ்ணு நான்கு கைகளுடன் உள்ளார். கைகளில் சங்கு, சுதர்சன சக்கரம்,  துளசி மாலையுடன் கூடிய தாமரை ஆகியவற்றுடன் உள்ளார். 

## வரலாறு
மூலவரான கிருஷ்ணன் (திருப்பல்கடல் பட்டாரகர்) சங்க காலத்தில் இந்த இடத்தை ஆண்டுவந்த ஆய் குடும்பத்தின் குல தெய்வம் ஆவார். இராஜ்ஜியமும் அந்தக் குடும்பத்தாரும் வேணாடு கீழ்பேரூர் ஸ்வரூபம் என்று அழைக்கப்பட்டனர். பன்னிரண்டு ஆழ்வார்களின் வரிசையில் ஏழாவது ஆழ்வாராகக்  கருதப்படுகின்ற குலசேகர ஆழ்வார் இக்கோயிலைப் புதுப்பித்ததாக நம்பப்படுகிறது. இருப்பினும்108 *[[108 வைணவத் திருத்தலங்கள்|திவ்ய தேசங்களில்]]* இத்தலமானது குறிப்பிடப்படவில்லை. இந்த கோயில் தொடர்பான புராணக்கதைகள் தமிழகம் மற்றும் தற்போது கேரளா என்று அழைக்கப்படும் மாநிலத்தை ஆண்ட பேரரசுகள் மற்றும் சாம்ராஜ்யங்களுடன் நெருக்கமாகப் பின்னிப்பிணைந்துள்ளன. மேலும், இந்தக் கோயிலின் வரலாறு சேர, சோழப் பேரரசுகளுடனும், வேணாடு மற்றும் திருவிதாங்கூர் சாம்ராஜ்யங்களுடனும் நெருக்கமாகத் தொடர்புடையது. 

## கட்டிடக்கலை
இக்கோயில் பழங்கால திராவிட பாணியில் கட்டப்பட்டதாகும்.  பரபிரம்மத்தின் இருப்பைக் குறிக்கும் வட்ட வடிவ கருவறையின் வெளிப்புறத்தில்  கர்ப்பகிரகத்தின் வெளிப்புறச் சுவரில் பிரம்மாவும் சிவனும் உள்ளனர். 12 ராசிகளைக் குறிக்கும் வகையில் அமைந்து அது 3 ஆல் (திரிமூர்த்தி) பெருக்கப்படும் நிலையைச் சுட்ட , கருவறையின் மேற்கூரை 12 மரத்துண்டுகளில் செதுக்கப்பட்ட 36 ராஃப்டர்களால் அமைக்கப்பட்டுள்ளது. இவ்வகையில் இது ஆதி பராசக்தியின் பீடங்களின் எண்ணிக்கையான 108ஐக் குறிக்கிறது. க்கோயிலின் மறுசீரமைப்புடன் கொல்லம் சகாப்தம் தொடங்கியதாகவும் நம்பப்படுகிறது.

## கட்டிடக்கலை
கோயில் வளாகத்தில் கருங்கல் சுவர்கள் உள்ளன. கிழக்கு வாசல் வழியாக உள்ளே வரும்போது நீண்ட கருங்கள் அடித்தளம் உள்ளது.  மூலவரின் வலது புறத்திலும், முன் புறத்திலும், சற்று உயரத்தில் கூத்தம்பலம் சரியான அளவீட்டுடன் உள்ளது. அருகில்  ஆணைக்கொட்டில் உள்ளது. வழக்கமான அமைப்பில் பெல்லிக்காலு, முதன்மை நுழைவாயிலுக்கு முன்பாக உள்ளது. இதன் வழியாக உள் பகுதிகளுக்குச் செல்ல முடியும். நமஸ்கார மண்டபத்தின் நான்கு பக்கங்களிலும் மரத் தூண்கள் உள்ளன, மேலும் நான்கு கல் தூண்கள் சோபானத்தை எதிர்கொள்ளும் இரண்டு கல் வேலைப்பாடுகளுடன் உள்ளன. சதுர வடிவ செப்பு ஓடுகளால் வேயப்பட்ட  கூரை உள்ளது. பார்வதி மடியில் அமர்ந்திருக்கும் சிவனின் சிற்பம்உள்ளது. தொடர்ந்து சிறிய விநாயகர், முருகன் நந்தி ஆகியவை உள்ளன. எதிரில் நான்கு கைகளுடன் விஷ்ணுவின் சிற்பம் சக்கரம், சங்கு, தாமரை ஆகியவற்றுடன் உள்ளது. அவருக்கு ஒருபுறம் ஸ்ரீதேவியும் மறுபுறம் பூதேவியும் உள்ளனர். கருவறை  வட்ட வடிவில் உள்ளது. சுவர் முழுக்க கிருஷ்ணலீலை சிற்பங்கள் உள்ளன.

## மேற்கோள்கள்

* திருவிதாங்கூர் தொல்லியல் தொடர் தொகுதி 1 முதல் 7 வரை,
* டிபிஎஸ் புத்தகங்களால் வெளியிடப்பட்ட அஸ்வதி திருநாள் கௌரி லக்ஷ்மி பாயின் ருத்ராக்ஷமாலா, 9788130015477

## வெளி இணைப்புகள்

பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
பகுப்பு:Coordinates on Wikidata
துப்பனத்துக்காவு

**துப்பனத்துக் காவு** இந்தியாவில் கேரள மாநிலத்தில் உள்ள ராஜராஜேஸ்வரிக்கான கோயிலாகும். இது ஒரு இந்து கோவில் ஆகும். இக்கோயில்கேரளாவின் வாழமுட்டம் என்ற இடத்தில் அமைந்துள்ளது.

## மூலவர்
ராஜ ராஜேஸ்வரி இப்பகுதியில் மிகவும் பிரபலமான தெய்வங்களில் ஒன்றாகக் கருதப்படுகிறது. அவர் இக்கோயிலின் மூலவர் ஆவார்.தென்னிந்தியா முழுவதிலுமிருந்து பக்தர்கள் அவரை வந்து வழிபடுகிறார்கள். 

## திருவிழா
இக்கோயிலின் முக்கிய திருவிழா பாதம் உதய பொங்கல் மேடம் (ஏப்ரல்-மே) மாதத்தில் இக்கோயிலில் நடைபெறுகிறது.

## மேற்கோள்கள்

பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
கேசவ் மகராச்

**கேசவ் மகராச்** (*Keshav Maharaj*, பிறப்பு: 7 பெப்ரவரி 1990) ஒரு தென்னாப்பிரிக்கத் தொழில்-முறைத் துடுப்பாட்ட வீரர். இவர் தென்னாப்பிரிக்கத் தேசிய அணியில் தேர்வு, பன்னாட்டு ஒருநாள், பன்னாட்டு இருபது20 துடுப்பாட்டப் போட்டிகளில் விளையாடி வருகிறார். இவர் தற்போது வரையிடப்பட்ட நிறைவுப் போட்டிகளில் துணைத்தலைவராக விளையாடுகிறார்.

இவர் ஓர் இடது-கை வழமைச் சுழல் பந்துவீச்சாளரும், கீழ்-மட்ட மட்டையாட்ட வீரரும் ஆவார். இவத் தனது முதலாவது முதல்-தரப் போட்டியை உள்ளூர் குவாசூளு-நட்டால் அணிய்க்காக 2006 இல் விளையாடினார். 2016 நவம்பரில் தென்னாப்பிரிகாவுக்காக தேர்வுப் போட்டிகளில் விளையாடத் தொடங்கினார்.

2021 செப்டம்பரில், முதல் தடவையாக தென்னாப்பிரிக்க ஒருநாள் அணியின் தலைவராக இலங்கைக்கு எதிரான போட்டியில் விளையாடினார். அதே காலப்பகுதியில் இலங்கைக்கு எதிரான இ20ப போட்டியிலும் தலைமைப் பொறுப்பில் விளையாடினார்.

## வாழ்க்கைக் குறிப்பு
கேசவ் மகராச் டர்பன் நகரில் ஆத்மானந்த் மகராச், காஞ்சனமாலா ஆகியோருக்கு 1990 பெப்ரவரி 7 இல் பிறந்தார். கேசவின் பெற்றோரின் பெற்றோர் இந்தியாவில் உத்தரப்பிரதேசம்|உத்தரப்பிரதேசத்தில்]] பிறந்து 1874 இல் தென்னாப்பிரிக்காவில் குடியேறியவர்கள். தந்தை ஆத்மானந்த் குவசூலு-நத்தால் துடுப்பாட்ட அணியில் இலக்குக் காப்பாளராக விளையாடினார். கேசவ் மகராச் ஒரு கதக் நாட்டியக் கலைஞரான லெரிசா முனுசாமி என்பவரை 2022 ஏப்ரலில் காதலித்துத் திருமணம் செய்து கொண்டார்.

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:லன்காசையர் துடுப்பாட்டக்காரர்கள்
பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பகுப்பு:யார்க்சையர் துடுப்பாட்டக்காரர்கள்
விய்யத் தேவி கோயில்

விய்யத் தேவி கோயில் இந்தியாவில், கேரள மாநிலத்தில் கரியவட்டம் அருகில் விய்யத்தில் அமைந்துள்ள தேவி கோயிலாகும். புகழ்பெற்ற இக்கோயில் விய்யத் தேவி சேத்திரம் என்றழைக்கப்படுகிறது. சரஸ்வதி சாமுண்டேஸ்வரி கோயில் என்றும் அழைக்கின்றனர். 

## விழாக்கள்
இக்கோயில் 'மாங்கல்ய பூஜை', 'சர்வாபிஷ்ட சித்தி பூஜை', 'சரஸ்வதி பூஜை', ஆயில்ய பூஜை, 'சந்தான சௌபாக்ய கணபதி ஹோமம்' போன்றவற்றுக்கு மிகவும் புகழ் பெற்றதாகும்.

## மேற்கோள்கள்

## வெளி இணைப்புகள்
* Facebook இல் Viyyat

பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
மாண்ட் ஆறு

**மாண்ட் ஆறு** (), அல்லது மொண்ட் ஆறு ஈரான் நாட்டின் தென் மேற்குப் பகுதியின் பாருசு மாகாணம் மற்றும் புசீர் மாகாணங்களில் பாயும் ஆறாகும். இந்த ஆறு பாருசு மாகாணத்தில் அமைந்துள்ள, சீராசு நகரத்தின் மேற்குப் பகுதியில் உருவாகி புசீர் மாகாணத்தின் வழியாகப் பாய்ந்தோடி பாரசீக வளைகுடாவில் கலக்கிறது.

## மேற்கோள்கள்

பகுப்பு:ஈரானிய ஆறுகள்
கோரோட்

**கோரோட்** *(CoRoT)* என்பது 2006 முதல் 2013 வரை இயங்கி வந்த ஒரு விண்வெளி தொலைநோக்கி ஆகும்.  பயணத்தின் இரண்டு நோக்கங்கள் குறுகிய வட்டணை அலைவு நேரங்களைக் கொண்ட சூரியனுக்கு அப்பாற்பட்ட  புறக்கோள்களைத் தேடுவது , குறிப்பாக பெரிய புவியளவு கோள்களைத் தேடுவது  விண்மீன்களில் சூரியனைப் போன்ற நிலநடுக்க அலைவுகளை உள்ளவற்றை வான்நிலநடுக்கவியல் வழி அளவிடுவதும்  ஆகும். ஐரோப்பிய விண்வெளி நிறுவனம் (எசா), பிற பன்னாட்டுப் பங்காளிகளுடன் இணைந்து பிரெஞ்சு விண்வெளி நிறுவனம் இந்தத் திட்டத்தை வழிநடத்தியது.

குறிப்பிடத்தக்க கண்டுபிடிப்புகளில் ஒன்று 2009 இல் கண்டுபிடிக்கப்பட்ட கோரோட் - 7பி எனும் புறக்கோள் ஆகும் , இது ஒரு பாறை அல்லது பொன்ம(உலோக)  ஓங்கலான  உட்கூறைக் கொண்ட முதல் புறக்கோளாகும்.

2007, ஜனவரி 18 அன்று  சோயுசு 2.1b   ஏவூர்தியில் இருந்து  2006, டிசம்பர் 27 அன்று 14:28:00 மணிக்கு கோரோட் ஏவப்பட்டது.  தொடர்ந்து , 2007 பிப்ரவரி 2 அன்று அறிவியல் தரவுகளைத் திரட்டத் தொடங்கியது. சூரியனுக்கு வெளியே உள்ள புறக்கோள்களைக் கண்டறிவதற்காக அனுப்பப்பட்ட முதல் விண்கலம் இது ஆகும் , இது கெப்ளர் மற்றும் டெஸ் போன்ற மேம்பட்ட ஆய்வுகளுக்கு வழி வகுத்தது.  தனது முதல் சூரியனுக்கு வெளியே உள்ள  கோரோட் - 1பி புறக்கோளை நோக்கீடுகள் தொடங்கி 3 மாதங்களுக்குப் பிறகு மே 2007 இல் கண்டறிந்தது.  விண்கல நடவடிக்கைகள் முதலில் ஏவப்பட்டதிலிருந்து 2.5 ஆண்டுகள் வரை மட்டும் திட்டமிடப்பட்டது , ஆனால் செயல்பாடுகள் 2013 வரை நீட்டிக்கப்பட்டன. 2012, நவம்பர் 2, அன்று , கோரோட் ஒரு கணினி செயலிழப்பைச் சந்தித்தது. பிறகு, அதன் தொலைநோக்கியிலிருந்து எந்த தரவையும் மீட்டெடுக்க இயலவில்லை.  முயற்சிகள் தோல்வியடைந்தன. எனவே 24 ஜூன் 2013 அன்று கோரோட் ஓய்வு பெற்றதாகவும் , வளிமண்டலத்தில் எரியும்  வகையில் வட்டணை உயரம் குறைக்கப்படும் என்றும் அறிவிக்கப்பட்டது.

## மேலும் காண்க
* கெப்லர் (விண்கலம்)
* கிலோ பாகை மிகச் சிறிய தொலைநோக்கி (கெல்ட்)
* அகல் கோணக் கோள் தேட்டம்

## மேற்கோள்கள்

## வெளி இணைப்புகள்
*
* CoRoT on the CNES site
* CoRoT N2 Public archive

 
பகுப்பு:விண்வெளித் தொலைநோக்கிகள்
பகுப்பு:புறக்கோளியல்
சவுதி உணவு மற்றும் மருந்து ஆணையம்

**சவுதி உணவு மற்றும் மருந்து ஆணையம்**  (*Saudi Food and Drug Authority*) என்பது சவூதி அரேபியா இராச்சியத்திற்கான ஒரு சுயாதீன அமைப்பாகும்.  தேசத்திற்கான உணவு மற்றும் மருந்து பாதுகாப்பை உறுதி செய்வதை இவ்வமைப்பு நோக்கமாகக் கொண்டுள்ளது.

ஆணையம் 2003 ஆம் ஆண்டு ஆகத்து மாதம் 29 ஆம் தேதியன்று  நிறுவப்பட்டது.  சவுதி சுகாதார அமைச்சகம் மருந்துகளை ஒழுங்குபடுத்துவதற்கான பொறுப்பை இவ்வமைப்பிற்கு வழங்கியுள்ளது. சவுதி உணவு மற்றும் மருந்து ஆணையம்  பிராந்தியத்தில் உள்ள மாநிலங்களில் செல்வாக்கு மிக்க ஓர் அமைப்பாகச் செயல்படுகிறது.

## ஆங்கில மொழி வெளியீடு
2016 ஆம் ஆண்டில், ஆணையத்தின் உறுப்பினர்களும் பிறரும், ஆத்திரேலியா, சிங்கப்பூர் மற்றும் கனடாவில் உள்ள ஒப்பிடக்கூடிய சிறந்த நடைமுறைகளுடன் ஆணையத்தை ஒப்பிட்டு ஒரு ஆய்வை வெளியிட்டனர்.

## பன்னாட்டு ஒப்பந்தங்கள்
உணவு மற்றும் மருந்து நிர்வாக அமைப்பு சவுதி உணவு மற்றும் மருந்து ஆணையத்துடன் ஒப்பந்தம் செய்துள்ளது. 

## மேற்கோள்கள்

## புற இணைப்புகள்
* 

பகுப்பு:சவூதி அரேபியா